EkBass/fiwiki-20250220-pages-articles huggingface dataset:
Somalianlauluhaukka

Somalianlauluhaukka (Melierax poliopterus) on itäafrikkalainen äänekäs haukka. Jotkut tutkijat katsovat, että somalianlauluhaukka on kapinlauluhaukan alalaji, toiset taas pitävät tätä eri lajina.Birdlife.org viitattu 9.1.2016 == Koko ja ulkonäkö == Linnun pituus on noin puoli metriä. Aikuisen linnun höyhenpuku on harmaa, vatsapuolelta valkoraitainen. Siipien kärjet ovat tummanharmaat. Nokan tyviosa on keltainen ja koivet punertavat. Sukupuolet ovat samanvärisiä mutta naaras on hieman kookkaampi. Nuori lintu on päältä ruskea ja alta vaalearaitainen. == Esiintyminen == Somalianlauluhaukka elää Afrikan itäosassa eteläisestä Etiopiasta Tansanian keskiosiin.Kenya Birds Sen elinympäristön ala on noin 10 miljoonaa neliökilometriä ja maailman populaation koko on 1–10 miljoonaa yksilöä. == Elinympäristö == Laji elää savanneilla, metsänreunoissa, puutarhoissa, pensaikkomailla ja ruohostomailla, joilla kasvaa yksittäisiä puita. == Lisääntyminen == Parit pesivät yksittäin ja rakentavat risupesänsä tuuhean piikkioksaisen puun, tavallisesti akasian, keskiosaan, yleensä 3–10 m korkealle. Naaras munii yhden tai kaksi munaa. == Ravinto == Somalianlauluhaukat syövät liskoja, käärmeitä, kameleontteja, jyrsijöitä, lintuja kyyhkynkokoisiin saakka sekä isoja hyönteisiä. == Lähteet == * Cramp, Stanley (päätoim.) 1980: Handbook of the Birds of Europe, the Middle East and North Africa. Vol. II. – Oxford University Press. Hongkong. === Viitteet === Luokka:Haukat
Kadyrovtsy

Kadyrovtsy on puolisotilaallinen asejoukko Tšetšeniassa. Alussa se oli erään muiden kanssa kilpailevan tšetšeeniryhmittymän johtajan Ahmat Kadyrovin henkivartiokaarti, mutta siitä tuli hänen poikansa Ramzan Kadyrovin hallinnon sisäministeriön erikoisjoukot. Joukko on tehnyt monia ihmisoikeusrikoksia. == Lähteet == Luokka:Tšetšenian sodat Luokka:Puolisotilaalliset järjestöt
Caspian Airlinesin lento 7908

Caspian Airlinesin lento 7908 oli reittilento Teheranista Iranista Jerevaniin Armeniaan. 15. heinäkuuta 2009 lennolla käytetty Tupolev Tu-154M syöksyi maahan noin 15 minuuttia nousun jälkeen. Kaikki koneessa olleet 153 matkustajaa ja 15 miehistön jäsentä menehtyivät. ==Kone== Kone oli neuvostovalmisteinen Tupolev Tu-154M. Se oli rakennettu 1987, ja se palveli alun perin Ariana Afghan Airlines -yhtiötä kymmenen vuoden ajan. Vuonna 1998 kone vuokrattiin Caspian Airlinesille. Yleisesti iranilaisten lentoyhtiöiden kaluston kuntoa pidetään huonona. Iranilaisyhtiöiden on vaikea saada varaosia länsikalustoon vuodesta 1979 tapahtuneen islamistisen vallankumouksen jälkeen. Turmakone oli kuitenkin venäläinen. ==Onnettomuus== Kone putosi 11.33 paikallista aikaa eli 16 minuuttia sen jälkeen, kun se oli noussut Teheranin Imaami Khomeinin kansainväliseltä lentoasemalta. Kone tuhoutui täysin. Molemmat koneen "mustat laatikot", lentotietotallennin sekä ohjaamon äänitallennin löydettiin. Onnettomuus oli Iranin pahin siviili- ilmailuonnettomuus koskaan ja pahin ilmailuonnettomuus sitten vuoden 2003, jolloin sotilaskuljetuskoneen maahansyöksyssä kuoli 302 henkeä. Onnettomuus oli Tu-154 -koneille 57. ja viides tyypin iranilaiskoneelle. Onnettomuuden aiheutti moottorin hajonnut kompressori, jonka palaset vaurioittivat koneen runkoa ja polttoaineputkia. Tästä seurasi tulipalo, joka levisi koneen sisään ja johti lopulta hallinnan menetykseen. == Lähteet == ==Aiheesta muualla== * "Meeting Notes Moscow IAC July 6, 2010." ( ) Iran Civil Aviation Organization. * "Ту-154М EP-CPG 15.07.2009." ( ) Interstate Aviation Committee. Luokka:Lento-onnettomuudet Iranissa Luokka:Vuoden 2009 lento-onnettomuudet
Al Keller

Al Keller (11. huhtikuuta 1920 Alexander, New York – 19. marraskuuta 1961 Phoenix, Arizona) oli yhdysvaltalainen Indianapolis 500 -kuljettaja. Hän osallistui kuuteen Indianapolis 500 -kilpailuun kausilla 1955–1959 ja 1961, joista 1950-1960 kuuluivat Formula 1 -sarjaan. Hän oli parhaimmillaan 11. vuonna 1958 Formula 1 -sarjaan luettavista kilpailuista ja kaikki kilpailut mukaan lukien viides vuoden 1961 kilpailussa. Keller kilpaili myös AAA- ja USAC-sarjoissa ollen kahdesti toinen Atlantassa 1956 ja Milwaukeella 1961. Keller kilpaili myös NASCAR-sarjassa vuosina 1949–1956 voittaen kaksi kilpailua kaudella 1954. Hän oli myös ensimmäinen NASCAR-kuljettaja, joka voitti etuvetoisella autolla. Hän voitti vuoden 1954 Grand National -tiekilpailun Lindenin lentokentällä New Jerseyssä Paul Whitemanin omistamalla Jaguar-autolla. Keller menehtyi Champ car -kilpailussa Arizona State Fairgroundilla vuonna 1961. ==Lähteet== Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:NASCAR-kuljettajat Luokka:Vuonna 1920 syntyneet Luokka:Vuonna 1961 kuolleet
Jud Larson

Clarence Walter (Jud) Larson (21. tammikuuta 1923 Grand Prairie, Texas – 11. kesäkuuta 1966 Reading, Pennsylvania) oli yhdysvaltalainen moottoriurheilija. Hän osallistui Indianapolis 500 -kilpailuun viisi kertaa kausilla 1952–1953 ja 1957–1959, joista hän pääsi kahteen osakilpailuun. Hän oli kahdeksas vuoden 1958 kilpailussa. Larson kilpaili myös USAC-sarjassa vuosina 1956–1959 ja 1964–1965 voittaen 7 kilpailua. Hänet lasketaan myös F1-kuljettajaksi, koska Indy 500 oli osana F1-sarjaa vuosina 1950–1960. Larson kuoli Sprint car -kilpailussa Pennsylvaniassa. Samassa onnettomuudessa menehtyi Red Riegel. Larson valittiin vuoden 1992 National Sprint Car Hall of Fameen. == Lähteet == Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1923 syntyneet Luokka:Vuonna 1966 kuolleet
Imagination

Imagination oli brittiläinen kolmihenkinen soulia ja dancemusiikkia tehnyt yhtye. Yhtye tunnetaan erityisesti kappaleestaan ”Just an Illusion” vuodelta 1982. == Diskografia == === Albumit === (Listasijoitukset Britannian albumilistaltaRoberts, David (2006). British Hit Singles & Albums (19th ed.).Lontoo. Guinness World Records Limited. p. 267. ISBN 1-904994-10-5) *Body Talk (1981) #20 *In the Heat of the Night (1982) #7 *Night Dubbing (1983) #9 *Scandalous (1983, uudelleennimetty muotoon New Dimension Yhdysvalloissa) #25 *Trilogy (1986) *Closer (1987) *Imagination – All the Hits (1989) #4 *Fascination of the Physical (1992) == Lähteet == Luokka:Brittiläiset diskoyhtyeet Luokka:Brittiläiset funkyhtyeet Luokka:Brittiläiset soulyhtyeet
Eugeniusz Lokajski

Eugeniusz Zenon Lokajski (14. joulukuuta 1908 Varsova – 25. syyskuuta 1944 Varsova) oli puolalainen yleisurheilija ja valokuvaaja. Lokajski otti Varsovan kansannoususta noin tuhat korvaamattoman arvokkaana pidettyä valokuvaa. Keihäänheitossa hän voitti Puolan mestaruuden 1934 ja sijoittui Berliinin olympialaisissa 1936 seitsemänneksi tuloksella 66,39 metriä. Lokajskin henkilökohtainen ennätys keihäässä oli 31. toukokuuta 1936 Varsovassa heitetty 73,27 metriä. == Kuvat == Lokajski otti Varsovan kansannoususta muun muassa seuraavat valokuvat: Image:Lokajski - Atak na Esplenadę (1944).jpg|Hyökkäys. Image:Lokajski - Poczta Główna (1944).jpg|Taistelun jälkeen. Image:Lokajski - Barykada na Marszałkowskiej (1944).jpg|Marszałkowska-katu. Image:Lokajski - Ślub powstańczej pary (1944).jpg|Avioliitto. == Lähteet == Luokka:Puolalaiset keihäänheittäjät Luokka:Puolalaiset valokuvaajat Luokka:Vuonna 1908 syntyneet Luokka:Vuonna 1944 kuolleet
Okasalamanteri

Okasalamanteri (Lyciasalamandra luschani, aikaisemmin myös Salamandra luschani eli Mertensiella luschani) on okasalamanterien sukuun kuuluva salamanteri. Lajia esiintyy Kreikassa ja Turkissa. Sen elinaluetta ovat lauhkeat mäntymetsät ja Välimeren-tyyppiset pensastot. Erityisesti lajia tavataan kivikkoisilta alueilta, joissa on paljasta kalkkikivikalliota. Lyciasalamandra luschani ei tule toimeen ihmisen muokkaamissa ympäristöissä. Se kuuluu uhanalaisiin lajeihin. Lajilla on ruiskuttamaan pystyviä rauhasia. Sen oletetaan ruiskuttavan myrkkyä, mutta sitä ei ole toistaiseksi osoitettu.Sammakkolampi.net ==Lähteet== Luokka:Salamanterieläimet Luokka:Uhanalaiset sammakkoeläimet
Jusu Karvonen

Jusu Karvonen (s. 17. tammikuuta 1993 Lahti) on suomalainen jalkapalloilija. Hän on pelipaikaltaan keskikenttäpelaaja. Karvonen aloitti uransa Tampereen Ilveksessä, josta hän siirtyi Tampere Unitediin heinäkuussa 2009 vuoden 2011 loppuun asti kestävällä sopimuksella. Hän oli kuitenkin pelannut pääsarjaotteluita sekä Suomen Cupia Unitedissa jo ennen sopimuksen tekoa TamU:n ja Ilveksen yhteistyösopimuksen nojalla. Lisäksi hän on pelannut Tampere Unitedin akatemiajoukkueessa. Karvonen debytoi miesten sarjassa 23. heinäkuuta 2008 pelatussa PP-70–Ilves -ottelussa ollessaan vasta 15-vuotias. Karvonen on vieraillut eurooppalaisten suurseurojen, kuten Manchester Unitedin, RCD Espanyolin ja Internazionalen leireillä. Heinäkuussa 2010 Karvonen ilmoitti tehneensä 5 vuoden sopimuksen Italian kolmannella sarjatasolla pelaavan AS Taranto Calcion kanssa. Hän palasi Suomeen kesällä 2012 pelaten ensin Veikkausliigaa Valkeakosken Hakassa ja kasvattajaseurassaan Ilveksessä Kakkosta. Kaudelle 2013 hän teki sopimuksen Kakkosen Tampereen Pallo-Veikkojen kanssa. ==Lähteet== Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Steven Berkoff

Steven Berkoff (s. 3. elokuuta 1937 Lontoo) on englantilainen näyttelijä. Hänet muistetaan monista elokuvien konnanrooleista, kuten Victor Maitland elokuvassa Beverly Hills kyttä (1984), Kenraali Orlov James Bond -elokuvassa Octopussy – mustekala (1983), everstiluutnantti Bodovsky elokuvassa Rambo – taistelija 2 (1985) ja Sagan elokuvassa Operaatio Outland (1981). Hän esiintyi myös Stanley Kubrickin elokuvissa Kellopeliappelsiini (1971) ja Barry Lyndon (1975). Berkoff on tunnettu ennen kaikkea teatterinäyttelijänä ja näytelmäkirjailijana. Vuonna 1997 hän oli Tampereen teatterikesän päävieras ja esitti siellä koomisen sooloesityksensä One Man. ==Näytelmiä== *East, West, Messiah: Scenes from a Crucifixion *The Secret Love Life of Ophelia *Decadence *Harry’s Christmas *Massage *Acapulco *Brighton Beach Scumbags *Sooloesitysten trilogia: **One Man **Shakespeare’s Villains **Requiem for Ground Zero ==Lähteet== == Aiheesta muualla == * Virallinen sivusto * * Luokka:Englantilaiset näyttelijät Luokka:Englantilaiset teatterinäyttelijät Luokka:Videopelien ääninäyttelijät Luokka:Vuonna 1937 syntyneet Luokka:Elävät henkilöt
Celebesinmesikot

Celebesinmesikot (Myza) on mesikkojen heimoon kuuluva varpuslintusuku. Celebesinmesikkojen sukuun kuuluu BirdLifen mukaan kaksi lajia. == Celebesinmesikoihin kuuluvia lajeja == * Ruskocelebesinmesikko (Myza celebensis) * Täpläcelebesinmesikko (Myza sarasinorum) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Myza Luokka:Mesikot
Raitamesikot

Raitamesikot (Glycifohia) on mesikkojen heimoon kuuluva varpuslintusuku. Raitamesikkojen sukuun kuuluu BirdLifen mukaan kaksi lajia. == Raitamesikoihin kuuluvia lajeja == * Raitamesikko (Glycifohia undulata) * Vanuatunmesikko (Glycifohia notabilis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Glycifohia Luokka:Mesikot
Scafati Basket

Scafati Basket on italialainen koripalloseura, jonka kotipaikka on Scafati. == Historia == Seura perustettiin vuonna 1969, jolloin se pääsi pelaamaan Serie C:hen. Nousunsa Lega Basket Serie A:han se aloitti 2000-luvun alussa ja kaudeksi 2006–2007 se nousi Serie A:han. Kahden kauden jälkeen se kuitenkin putosi LegADuehen. == Lähteet == == Aiheesta muualla == *Virallinen kotisivu *Eurobasket *Legaduen joukkueprofiili *Legabasket Luokka:Italialaiset koripalloseurat Luokka:Salernon maakunta
Ruorasmäki

Ruorasmäki on kylä Mäntyharjulla entisen Pertunmaan kunnan pohjoisosassa sijaitseva kylä, josta on Pertunmaan kirkonkylään noin kymmenen kilometriä. Kylä sijaitsee Pertunmaalta Joutsaan vievän Joutsantien (seututie 428) varressa. Kylän ydinalue on seutukaavassa kulttuurimaisema-aluetta, ja asutus on keskittynyt Kassinmäen etelärinteen peltomaisemaan, jota halkovat kylätiet. Peltojen ympäristön maisema on metsäistä, vaikka puustoakin on paljon hakattu. Metsissä on sekä lehti- että havupuustoa, ja metsät ovat tehokkaassa metsätalouskäytössä. Kassinmäen itärinteessä tavataan uhanalaista myyränporrasta. Kylän alueella on 25 järveä ja lampea. Ruorasmäen kylällä on myös useampia maatiloja, joskin maatilojen määrä on vuodesta 2009 lähtien vähentynyt alle puoleen. Ruorasmäki on mainittu ensimmäisen kerran 1500-luvun kyläluettelossa. Silloin se oli osa Suur-Sysmää. Ruorasmäen kyläkoulun rakennusta pidetään kulttuurihistoriallisesti arvokkaana. Koulutoiminta on jo loppunut, mutta se on toiminut myöhemmin kylätalona. Kulttuurihistoirallisesti merkittävinä pidetään myös Aution ja Myntin vanhoja piharakennuksia. Kylällä on vilkasta yhdistys- ja seuratoiminta. Kylällä toimii urheiluseura, lähetyspiiri ja kylätoimikunta. == Lähteet == ==Aiheesta muualla== *Tietoja Joutsjärvi-Ruorasmäen kylien asuttamisesta jne. Luokka:Pertunmaan kylät
Kuros

Kuros ( tai kouros, ; ’poika’, ’nuorukainen’) on Kreikan arkaaiselle kuvanveistolle tyypillinen alastonta nuorta miestä esittävä votiivipatsas. Kuros-veistosten naispuolinen vastine oli kore. == Historia == Kurokset olivat usein votiivilahjoja Apollonille omistettuun temppeliin. Niitä pystytettiin myös haudoille. Kuroksia valmistettiin erityisesti 600- ja 500-luvuilla eaa. Niitä on löytynyt kaikkialta helleenisestä maailmasta, mutta eniten kuitenkin itse Kreikasta. Varhaisvaiheessa valmistettiin hyvin suurikokoisia kuroksia varsinkin Kreetalla. 500-luvun eaa. loppupuoliskolla kurosten koko läheni luonnollista kokoa ja ne muuttuivat realistisemmiksi, mikä loi pohjaa ihmisvartalon kuvauksen kehitykselle seuranneen klassisen kauden kuvanveistossa. Kurosten, samoin kuin korejen, valmistaminen päättyi arkaaisen kauden myötä. == Veistokset == Kurokset ovat aina parrattomia, alastomia nuoria miehiä. Ainoana vaatetuksena ovat joskus vyö tai hiusnauha, harvemmin saappaat. Nuorukaiset on kuvattu seisovana, vasen jalka hieman oikeaa edempänä, käsivarret suorina sivuilla tai hieman taivutettuina, ja kädet nyrkissä. Kuroksilla on atleettinen vartalo ja niiden ilme vaihtelee jäykän ilmeettömästä tuijotuksesta tyyliteltyyn, ja jopa hieman uhmakkaalta vaikuttavaan, valppauteen. Monilla kuroksilla on arkaaisille veistoksille tyypillinen arkaainen hymy. Veistoksille on ominaista myös jäyhä frontaalisuus, mikä heijasteli egyptiläistä vaikutusta. Veistosten materiaalina oli usein Kykladeilta peräisin oleva marmori. Niiden korkeus vaihtelee 150 cm:stä poikkeukselliseen 335 cm:n kokoon asti. Tunnettuja kuroksia ovat muun muassa Sunionin kuros (n. 600 eaa.), Kleobis ja Biton -kurokset (n. 580 eaa.), Samoksen kuros (n. 570 eaa.), Tenean kuros (n. 560 eaa.) ja Kroisos-kuros (n. 535 eaa.). Pronssiin valettu Pireuksen Apollon (n. 530–520 eaa.) muistuttaa monin tavoin kuroksia. Tiedosto:The Sacred Gate Kouros (3447749154).jpg|Pyhän portin kuros, n. 600 eaa. Tiedosto:Statua di kouros, dall'esterno del tempio di poseidone a sounion, 600 ac ca., n. 2720, 01.jpg|Sunionin kuros, n. 600 eaa. Tiedosto:Head Kouros NAMA 3372 102516.jpg|Dipylonin kuroksen pää, n. 600–580 eaa. Tiedosto:Marble statue of a kouros (youth) MET DT263.jpg|New Yorkin kuros, n. 590–580 eaa. Tiedosto:Ac.kleobisandbiton.jpg|Kleobis ja Biton -kurokset, n. 580 eaa. Tiedosto:Samoskouros.jpg|Samoksen kuros, n. 570 eaa. Tiedosto:Kouros 120413.jpg|Tenean kuros, n. 560 eaa. Tiedosto:Kouros 120285.jpg|Münchenin kuros, n. 540–530 eaa. Tiedosto:7262 - Piraeus Arch. Museum, Athens - The Piraeus Apollo - Photo by Giovanni Dall'Orto, Nov 14 2009.jpg|Pireuksen Apollon, n. 530–520 eaa. == Lähteet == == Aiheesta muualla == * Luokka:Kreikankieliset sanat ja sanonnat Luokka:Taidehistorian käsitteet
Taskumalurit

Taskumalurit (Epthianura) on mesikkojen heimoon kuuluva varpuslintusuku. Se luokiteltiin aiemmin omaan Ephthianuridae-heimoonsa. Taskumalureiden sukuun kuuluu BirdLifen mukaan neljä lajia. == Taskumalureihin kuuluvat lajit == * Harmaataskumaluri (Epthianura albifrons) * Keltataskumaluri (Epthianura crocea) * Oranssitaskumaluri (Epthianura aurifrons) * Punataskumaluri (Epthianura tricolor) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Epthianura === Viitteet === Luokka:Mesikot
Peplos

Peplos () oli doorilainen villakankainen ja hihaton naisten vaate. Se oli perusmuodoltaan suorakaiteen mallinen ja sai lopullisen muotonsa vasta käyttäjänsä päällä. Pituus määräytyi käyttäjän pituudesta ja yläreunan poikittaisen taitteen korkeudesta. Peplos kiedottiin ylle siten, että oikea sivu jätettiin usein avoimeksi. Pitkän sivun ylälaita käännettiin rintakehän ja selän yli, ja kiinnitettiin olkapäiltä soljilla. Vaate voitiin vyöttää lyhyen taitteen alta, pitkän taitteen päältä tai sitten jättää kokonaan vyöttämättä. Peplos korvautui arkaaisen kauden lopulla kitonilla. Klassisella kaudella sitä käytettiin usein myös kitonin päällä. Se oli maaseudulla käytössä vielä 300-luvulle eaa. saakka. Peplos ei ollut vain kreikkalainen vaate, vaikka sen kreikkalainen versio onkin tunnetuin ja siten antanut vaatteelle nimensä. Sen villaista versiota käytettiin alusasun päällä eri puolilla rautakauden Keski- ja Pohjois-Euroopassa. Esimerkiksi se oli rautakautisten kelttinaisten asu, peplos oli Tanskasta suosta löytyneellä Huldermosen naisella (en), niitä käytettiin viikinkauden Virossa ja niiden käyttö jatkui Suomessa aina ristiretkiajalle saakka. Suurin osa suomalaisista muinaispuvuista ovat alustunikoiden päälle puettuja villapeploksia. Vain tuorein 1200-luvun alkuun sijoittuva Ravattulan muinaispuku on mekko, jossa näkyy keskiajan muodin vaikutus. ==Lähteet== == Aiheesta muualla == * * * Luokka:Antiikin Kreikan muoti
Keijo Minerva

Keijo Veikko Juhani Minerva (s. 25. marraskuuta 1951 Paavola, Ruukin kylähttp://www.discogs.com/artist/Keijo+Minerva) on suomalainen muusikko, laulaja ja ohjelmapalveluyrittäjä. ==Ura== Minervan ura lähti alkuun vuonna 1967, kun hän voitti nuorten sarjan kansallisessa iskelmälaulukilpailussa. Tämän jälkeen hän lähti Helsinkiin ja pääsi koelaulutilaisuuden kautta muusikko-säveltäjä Toivo Kärjen kanssa yhteistyöhön. Minervan ensimmäinen single "Vielä mä palaan / Samaa kehää käyn" julkaistiin vuonna 1971. Singlen A-puoli oli alkujaan italialainen laulu, b-puoli Paul McCartneyn tuolloisen tuoreen soolosinglen suomennos. Myöhemmillä singleillä laulaja versioi muun muassa Sweet-yhtyeen hittikappaletta "Co-Co", josta tehtiin suomennos nimeltä "Kaikki mukaan" sekä tulkitsi muun muassa Neil Diamondin, Steve Harleyn ja Stevie Wonderin kappaleita. Vuosina 1971–1973 Minerva keikkaili pitkin maata säestäjänään oululaislähtöinen rockyhtye Takapotku. Yhtyeen toiminnan loputtua Minerva toimi jonkin aikaa kitaristina Frederikin yhtyeessä. Seuraavaksi hän toimi pari vuotta laulaja-kitaristina Gulliver-yhtyeessä. 1980-luvun alussa Minerva toimi Poppoo-nimisessä yhtyeessä, jossa toimi hänen lisäksi muusikot Sakari Kuosmanen, Andrzej Macohan, Lyly Rajala ja Lazlo Varga. Yhtye esiintyi esiintymiskiinnityksellä risteilyaluksella, joka seilasi Kanariansaarilla ja pitkin Afrikan rannikkoa. Vuonna 1985 Minerva voitti Prahassa Inter-talent -laulukilpailun. Voitto lisäsi keikkakysyntää Suomessa mutta myös muualla. Vuosina 1986–1991 Minerva teki Yleisradiolle musiikkiaiheisia televisio- ohjelmia, kuten muun muassa Musiikkia maailmalta, Copacabana ja Girls, girls. 1990-luvun alussa laman iskettyä Suomeen, hänen show-tuotantojen kysyntä vähentyi. 2000-luvulla Minerva perusti ohjelmapalveluyrityksen, joka muun muassa vastaa jokavuotisesta Oulun Kauppatorilla järjestettävästä Suven Sävel- iskelmäfestivaalitapahtumasta. ==Diskografia== * Pieni hymy vain (1974) * Akropoli pote (1979) * Keijo Minerva (1981) * Uskon huomiseen (1987) * Miehen tie (1991) * Sielulla ja sydämellä (1995) * Valkoinen (1998) * Laulaa sydän (2001) ==Lähteet== ==Aiheesta muualla== * * Syöpä, sydänkohtaus ja pojan kuolema – vakavat vastoinkäymiset eivät hiljentäneet muusikkoa, Keijo Minervan haastattelu, Yle 4.12.2016 Luokka:Suomalaiset basistit Luokka:Suomalaiset huilistit Luokka:Suomalaiset kitaristit Luokka:Suomalaiset laulajat Luokka:Suomalaiset pianistit Luokka:Suomalaiset rumpalit Luokka:Suomalaiset yrittäjät Luokka:Vuonna 1951 syntyneet Luokka:Elävät henkilöt
Kitoni

Kitoni tai khiton () oli kreikkalainen, itäistä alkuperää oleva vaate. Materiaaliltaan ne olivat pellavaa ja myöhemmin myös villaa. Kitoni muodostuu kahdesta suorakulmaisesta kankaankappaleesta, ja se oli yhtä lailla naisten kuin miestenkin vaate. Kitonin kanssa käytettiin vyötä ja usein myös viittaa. Miesten pitkä kitoni oli tyypillisesti erilaisten arvohenkilöiden, kuten uskonnollisten johtajien tai muiden oppineiden, tunnusomainen vaate. Niitä voidaan nähdä etenkin tuolta ajalta olevien veistosten yllä. ==Lähteet== * Honour, Fleming: Maailman taiteen historia, Otava 1992. ISBN 951-1-11486-7 * Castrén, Pietilä: Antiikin käsikirja, Otava 2002. ISBN 951-1-12387-4 * Flacelière: Sellaista oli elämä antiikin Kreikassa, WSOY 1980. ISBN 951-0-09724-1 Luokka:Antiikin Kreikan muoti
Oiva Halmetoja

Oiva Sulo Kalervo Halmetoja (31. maaliskuuta 1920 Maaninka – 21. helmikuuta 2007) oli suomalainen moukarinheittäjä. Hän oli Suomen yleisurheilumaajoukkueen pitkäaikainen kapteeni ja toimi urheilu-uransa jälkeen Suomen Urheiluliiton johtotehtävissä. Halmetoja sijoittui Helsingin 1952 olympialaisten moukarinheitossa 19:nneksi tuloksella 50,82. Bernin EM- kilpailuissa 1954 hän oli 14:s. Halmetoja edusti seuratasolla Maaningan Tarmoa, Evon Metsä-Poikia, Kuopion Urheilu-Veikkoja, Kuopion Sisu-Veikkoja, Warkauden Urheilijoita ja Varkauden Kenttä-Veikkoja. Hän voitti Suomen mestaruuden vuosina 1952, 1953, 1954 ja 1955 sekä saavutti SM-hopeaa vuosina 1951, 1956 ja 1957. Hän edusti Suomea 23 maaottelussa, joista 17:ssä hän toimi kapteenina. Hänen henkilökohtainen ennätyksensä oli 57,17 m vuodelta 1955. Halmetoja oli Suomen Urheiluliiton johtokunnan jäsen vuosina 1966–1975 (varapuheenjohtaja vuonna 1973) ja liittovaltuuston rivijäsen vuosina 1965 ja 1977–1978, puheenjohtaja vuosina 1979–1980 sekä varapuheenjohtaja vuosina 1981–1982. Hän toimi Suomen yleisurheilumaajoukkueen johtajana Münchenin 1972 olympialaisissa sekä neljissä EM-kilpailuissa vuosina 1966–1974. Hän oli Varkauden Kenttä-Veikkojen puheenjohtaja vuosina 1965–1980. Halmetoja oli Kokoomuksen kansanedustajaehdokkaana vuosien 1962, 1966, 1970 ja 1972 vaaleissa. Hän oli Varkauden kauppalan (myöhemmin kaupungin) valtuuston jäsen vuosina 1961–1984. == Lähteet == * === Viitteet === == Aiheesta muualla == * Luokka:Suomalaiset moukarinheittäjät Luokka:Suomalaiset yleisurheiluvaikuttajat Luokka:Kansallisen Kokoomuksen poliitikot Luokka:Varkauden kaupunginvaltuutetut Luokka:Vuonna 1920 syntyneet Luokka:Vuonna 2007 kuolleet
Lauluhaukat

Lauluhaukat (Melierax) on haukkojen heimoon kuuluva petolintusuku. Lauluhaukkojen sukuun kuuluu BirdLifen mukaan kolme lajia. Monissa lähteissä sukuun sijoitetaan kuuluvaksi myös neljäntenä lajina pikkulauluhaukka (Micronisus gabar tai Melierax gabar). Lauluhaukat viettävät suuren osan ajastaan maassa, ja niillä on erityisen pitkät jalat. Ne syövät pääasiassa liskoja. == Lajit == * Lauluhaukka (Melierax metabates) * Kapinlauluhaukka (Melierax canorus) * Somalianlauluhaukka (Melierax poliopterus) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) * ITIS: Melierax Luokka:Haukat
Tuulet kääntyy pohjoiseen – Kaikki Fonovox-levytykset 1975–1978

Tuulet kääntyy pohjoiseen – Kaikki Fonovox-levytykset 1975–1978 on Reijo Taipaleen kahden cd:n kokoelmajulkaisu, joka ilmestyi 5. elokuuta 2009. ==Kappaleet== ===CD 1=== #Keinu kanssani #Suudelmin suljetut kirjeet #Kuutamolla kahden #Amado mio #Rakkauden satu #Vihreät silmät #Mustat enkelit #Sinitaivas #Kaksi ruusua #Olet rakkain #Mallorca #Mä jään, sua kutsutaan #Saavuthan jälleen Roomaan #Vaarallista onnea #Tuulet kääntyy pohjoiseen #Anema e core #Tahdon kotiin tulla taas #Babette #Taivaan sinessä #Portugalin huhtikuu #Muistelen Georgiaa #Ilta pienessä kaupungissa #Metsätie #Kaunis maa #On hanget korkeat nietokset #Valkea joulu ===CD 2=== #Angelique #Pieni kukkanen #Siboney #Kellot #Hopeinen kuu #Delfiinipoika #Moody river #Muistan Portofinon #Näin saanhan käydä eiliseen #Lazzarella #Sävel rakkauden #Alla venäläisen kuun #Tonavan aallot #Itämaan ruusuja #On syömmesi jäätä #Sait multa kukkaset toukokuun #Domino #Yli aaltojen #Viuluvalssi #Maria Elena #Lumous #Mustalaisruhtinatar #Charmaine #Kun jo saapuu yö == Aiheesta muualla == * Levyn esittelysivu Rocket Recordsin kotisivuilla Luokka:Vuoden 2009 kokoelma-albumit Luokka:Reijo Taipaleen albumit Luokka:Rocket Recordsin albumit
Grace Under Pressure

Grace Under Pressure on kanadalaisen rock-yhtye Rushin 10. studioalbumi. Albumi myi platinaa kotimaassaan Kanadassa, sekä Yhdysvalloissa. Billboardin listalla sen sijoitus oli parhaimmillaan 10. Vuoden 1975 albumista Fly by Night saakka tuottanut Terry Brown vaihtui nyt uuteen tuottajaan Peter Hendersoniin, joka oli työskennellyt muun muassa Paul McCartneyn ja Supertrampin kanssa. Tuottajan vaihdoksen myötä soundi vaihtui helpommin otettavaksi kuin edeltäjäalbumi Signalsissa ja huomattavaa oli myös, että liian voimakkaasti soineet syntetisaattori ja elektroniset äänet, jotka hukuttivat Alex Lifesonin kitaran alleen olivat nyt hillitympiä. Kappaleiden sävellys ja sanoitus oli edelleen voimakasta. "Afterimage" on omistettu Le Studioilla äänittäjänä toimineelle Robbie Wheelanille, joka oli mukana äänittämässä Rushin kolmea edellistä albumia, ja joka kuoli traagisesti auto- onnettomuudessa matkalla työpaikalleen. "Red Sector A" perustuu Geddy Leen äidiltänsä kuulemiin kuvauksiin toisesta maailmansodasta ja keskitysleireistä. Juutalaissukuisen Geddy Leen (oikealta nimeltään Gary Lee Weinrib) äiti ja isä tapasivat puolalaisella keskitysleirillä. Geddy Lee kertoi tarinoita edelleen Neil Peartille, joka noiden kertomusten perusteella kirjoitti sanoitukset kappaleeseen. "The Enemy Within" on ensimmäinen osa Fear-sarjaa, jonka toinen osa, "The Weapon", julkaistiin edellisellä Signals albumilla. Sarjan kolmannen osan muodostaa "Witch Hunt", joka julkaistiin sitä edellisellä Moving Pictures albumilla. Sarjan neljäs osa, "Freeze", julkaistiin vuoden 2002 albumilla Vapor Trails. == Kappaleet == Kaikki kappaleet ovat kirjoittaneet Geddy Lee, Alex Lifeson ja Neil Peart. # # # # # # # # == Arvosteluja == * Allmusic () * Rolling Stone () ==Menestyminen listoilla== === Albumi === Vuosi Lista Sijoitus 1984 The Billboard 200 10 == Lähteet == == Aiheesta muualla == * Luokka:Vuoden 1984 albumit Luokka:Rushin albumit
Tom Ljungman

Tom Ljungman (29. toukokuuta 1991) on ruotsalainen näyttelijä. Hän on näytellyt muun muassa ruotsalaisessa televisiosarjassa Rosan elämää (ruotsiksi Livet engligt Rosa). Ljungman asuu Skarpnäckin kaupunginosassa Tukholmassa. Luokka:Ruotsalaiset näyttelijät Luokka:Vuonna 1991 syntyneet Luokka:Elävät henkilöt
Pohjankynsisammal

Pohjankynsisammal (Dicranum drummondii eli Dicranum ontariense) on sammallaji, josta aiemmin käytettiin tieteellistä nimeä Dicranum robustum. Se kuuluu Dicranaceae -heimoon ja kynsisammalten sukuun. == Ulkonäkö == Pohjankynsisammalen lehdet ovat kärjestä aaltopoimuiset ja käyrät. Se on kookkaampi kuin töppökynsisammal. == Levinneisyys == Pohjankynsisammal on kotoisin Fennoskandiasta. Laji on yleinen Pohjois-Suomessa, mutta sitä esiintyy myös muuallakin Suomessa. Pohjankynsisammal on yksi 55:stä vastuulajista lehtisammalissa. == Lähteet == ==Aiheesta muualla== *ITIS: Dicranum drummondii Luokka:Kynsisammalet
Vetulonia

Vetulonia (lat.), (etr. Vetluna) oli etruskikaupunki Grossetosta viisitoista kilometriä luoteeseen. Kaupungin varhaisin asutus liittyy Villanova-kauteen 800-700 eaa. ja kukoistus aikaan 600-500 eaa., jolloin kaupunki valvoi läheisiä rautakaivoksia ja sillä oli laajat yhteydet eri puolelle Välimerta. ==Lähteet== * * Luokka:Arkeologiset kohteet Italiassa Luokka:Etruskien kaupungit Luokka:Grosseton maakunta Luokka:Regio VII Etrurian kaupungit
Jakomäen kirkko

Jakomäen kirkko oli vuonna 1975 valmistunut arkkitehti Leo Tenhusen suunnittelema kirkkorakennus, joka sijaitsi Helsingissä, Jakomäen kaupunginosassa. Kirkko purettiin loppuvuodesta 2023. Elementtirakenteinen kirkko oli rakennettu puusta ja betonista ja sen pohjaratkaisussa otettiin mallia Konalan kolmiosaisesta kirkosta.Suomen kirkot ja kirkkotaide, s. 53 Kirkko peruskorjattiin syksyllä 1998 ja edelleen vuonna 2010. Helsingin seurakuntayhtymä aloitti vuonna 2021 suunnittelun kirkon purkamiseksi kosteusongelmien takia. Kirkko oli ollut käyttökiellossa jo vuoden ajan ja mittavat korjaus olisivat olleet tarpeen sen säilyttämiseksi. Alttaritaulu oli Göran Augustsonin koko alttarisenän käsittävä maalaus, jokia oli tyyliltään 1970-luvun pop-taidetta. Kirkon urut oli valmistanut Kangasalan urkutehdas vuonna 1976. Kirkkosaliin mahtui 70 henkeä. Kun seurakuntasali yhdistettiin kirkkosaliin, tilaan sopi 150 henkeä. == Lähteet == * ===Viitteet=== == Aiheesta muualla == *Jakomäen kirkon esite Luokka:Helsingin entiset kirkot Luokka:Suurmetsä Luokka:Suomen kivikirkot
Villanova-kulttuuri

Villanova-kulttuuri oli rautakautinen kulttuuri nykyisen Keski- ja Pohjois- Italian alueella 900-700 eaa. Väestö tunnettiin taitavasta metallien käsittelytaidosta. Se asui suurissa kylissä puusta ja savitiivisteestä valmistetuissa pyöreäpohjaisissa majoissa. Villanova-kulttuurilla oli suuri merkitys etruskikulttuurin syntymiselle. Polttohautaus oli yleistä, ja erilaiset hautauurnat ovat yksi keskeinen löydöslaji, joiden perusteella tästä kulttuurikaudesta saadaan lisää tietoa. Polttohautaus uurniin viittaa kulttuurin saaneen voimakkaita vaikutteita muun muassa Keski-Euroopan uurnakenttäkulttuurista. == Historia == Kulttuuria edelsi pronssikautinen Terramaren kulttuuri 1700-1150 eaa. Villanovan kulttuurin varhaisvaihe alkoi jo 1100 eaa., mutta kansaa johtanut eliitti syntyi noin 900 eaa. jolloin varsinainen Villanovan kulttuuri syntyi. Villanovan kulttuuri sai polttohautauksen ja raudan Keski-Euroopan uurnakenttäkulttuurista ja Hallstattin kulttuurista. Villanovan uurnat muistuttivat heidän käyttämiään taloja. Myös kauppayhteydet kreikkalaisten kanssa muokkasivat kulttuuria. Kauppaa käytiin myös Pohjois-Saksan ja Puolan alueen kanssa meripihkatietä pitkin. Kreikkalaisten vaikutus lisääntyi ajan mukana. === Ennen etruskeja === Maanviljely lienee saapunut tulevalle etruskien alueelle jo varhain, ehkä noin 5400 eaa. sydänsimpukkakeramiikkaaTimes atlas of world archeaology, Past worlds, s. 87.LES IMPRESSAS TYRRHENIENS tehneen laivoilla purjehtivan kansan mukana. Tältä ajalta on tehty löytöjä Pienzasta. Eräs varhainen kiveen hakattu hauta oli Ponte San Pietron hauta, ja varhainen hautausmaa Rinalonen hautausmaapw 113. Kulttuurin nousu täällä pohjautui metalliin. Jo ennen etruskeja Rooman pohjoispuolinen Länsi-Italia oli metallintuotannon keskusaluetta. Etruriasta löytyy vuorilta ja kukkuloilta muun muassa kuparia, tinaa, hopeaa ja rautaaNielsen, Marjatta: Etruskit. Sivu 19. WSOY 2003. ISBN 9510277436.. Kuparin käsittelytaito levisi vuoden 4000 eaa. jälkeen tänne ehkä Pohjois-Balkanilta, toinen vaihtoehto on, että meritse kulkevat pelasgitPELASGES DES HYPOGEE toivat sen. Viimeistään kuparia käytettiin 2500–2000 radiohiilivuotta eaa.. Kuparikauden lopulla vallitsi pienellä rannikkokaistaleella Roomasta pohjoiseen (mm. Fosso Coniccinossa) kellopikarikulttuuripw 110. Varhaisia asutuskeskuksia oli Luni. Tämä viittaa siihen, että tämä metallirikkaan vuoriston alue kiinnosti vieraita kansoja jo varhain. Pronssikauden lopulle tultessa asutusten koko kasvoi ja pieniä asutuskeskuksia hävisi. Yksi pronssikauden keskuksista oli Narce. Pronssikaudella alueella kukoisti Terramaren kulttuuri. Noin 1100 eaa. alkaen lähes koko Italiassa vallitsi proto-Villanovan kulttuuri noin 1100–950 eaa. Proto-Villanovan kulttuuri muistutti Tonavan ja Baijarin-Ylä-Itävallan uurnakenttiä ja vastaavia. Luultavammin kulttuuri kuitenkin juontui aiemmasta Terramaren perinteestä. Proto-Villanovan asutukset olivat yleensä pieniä, linoitettuja ja korkealla paikalla. ==Lähteet== * * === Viitteet === == Aiheesta muualla == Luokka:Etruskit Luokka:Rautakauden kulttuurit
Viminalis

Viminalis (lat. vimen = paju) eli Pajukukkula on kukkula Roomassa Quirinaliksen ja Esquilinuksen välissä. Alueelta on löydetty ylellisiä yksityistaloja ja -kylpylöitä myöhäiseltä tasavallan ajalta sekä keisariajalta. Viminalis on yksi Rooman seitsemästä kukkulasta. ==Lähteet== * Honour, Fleming: Maailman taiteen historia, Otava 1992. ISBN 951-1-11486-7 * Castrén, Pietilä: Antiikin käsikirja, Otava 2002. ISBN 951-1-12387-4 * Carcopino, Jérôme: Sellaista oli elämä keisarien Roomassa. WSOY, 2001. ISBN 951-0-19874-9. *
Esquilinus

Esquilinus (lat. ex = ulkopuolella, colere = asua, viljellä; ) oli Roomasta Aniojoen laaksoon ulottuva ylätasanko. Nimi osoittaa selvästi, että Esquilinus oli varhaisimman kaupunkialueen ulkopuolella. Esquilinus oli Rooman seitsemästä kukkulasta alueeltaan laajin. Esihistorian aikana aluetta käytettiin hautausmaana, etenkin sen jälkeen kun Forumin vanhempi rautakautinen hautausmaa oli 700-luvulla eaa. jäänyt pois käytöstä. Keisarikunnan aikana siellä asui pääasiassa käsityöläisiä ja köyhälistöä, joiden asuinpaikkoina olivat Esquilinuksen laaksot ja rinteet, kun taas aatelisto suosi alueen kukkuloiden huippuja. Alueella sijaitsi myös muutamia temppeleitä, ja se oli Rooman tiheimmin asuttuja alueita. Ajanlaskun alun tienoilla Gaius Maecenas perusti alueelle laajan puutarhan. Se siirtyi perintönä keisari Augustukselle, mutta vuoden 64 tulipalo tuhosi koko kaupunginosan. Keisari Nero varasi alueen itselleen suurisuuntaista Domus Aurea -hankettaan varten. Satakunta vuotta myöhemmin keisari Trajanus rakennutti alueelle kylpylän. Domus Aurean ja Trajanuksen termien raunioita on säilynyt nykypäiviin asti. Seuraavalla vuosisadalla alueesta muodostui Horti Liciniani -niminen puutarha. Pretoriaaniprefekti Junius Annius Bassus rakennutti Esquilinukselle 300-luvun alkupuolella yksityisen basilikan, joka 400-luvulla muutettiin kirkoksi. Esquilinus autioitui keskiajalla, vaikka sinne rakennettiinkin useita kirkkorakennuksia. Paavi Sixtus V palautti 1500-luvulla alueen elinvoiman, kun sen keskuskirkkoon Santa Maria Maggioreen johtavat tiet muutettiin hyväkuntoisiksi kaduiksi. Tarkoituksena oli helpottaa pyhiinvaeltajien liikkumista Rooman keskustan ja Maggiore-kirkon välillä. Seuraava suuri rakennushanke oli 1850-luvulla aloitettu Rooman päärautatieaseman Stazione Terminin rakentaminen. Vasta sen valmistuttua alettiin laatia alueen asemakaavaa: syntyivät yhtenäiset monikerroksiset asuinrakennukset, joiden okranväriset julkisivut hallitsevat vieläkin alueen yleiskuvaa. Nykyisin Esquilino on Rooman kaupunginosa 15 (Rione XV). ==Lähteet== * Honour, Fleming: Maailman taiteen historia, Otava 1992. ISBN 951-1-11486-7 * Castrén, Pietilä: Antiikin käsikirja, Otava 2002. ISBN 951-1-12387-4 ===Viitteet=== ==Aiheesta muualla== *
FK Vėtra

FK Vėtra on jalkapalloseura Liettuan pääkaupungista Vilnasta. == Historia == Seura perustettiin 1996 Rūdiškėsissa, mutta se siirtyi vuonna 2003 uuden stadionin oston yhteydessä Vilnaan. Vuonna 2010 klubi joutui konkurssiin. == Kausi == Kausi Sarjataso Liiga Paikka Linkki 2003 1. A lyga 3. http://www.rsssf.com/tablesl/lito03.html#alyga 2004 1. A lyga 5. http://www.rsssf.com/tablesl/lito04.html#alyga 2005 1. A lyga 4. http://www.rsssf.com/tablesl/lito05.html#alyga 2006 1. A lyga 3. http://www.rsssf.com/tablesl/lito06.html#alyga 2007 1. A lyga 5. http://www.rsssf.com/tablesl/lito07.html#alyga 2008 1. A lyga 3. http://www.rsssf.com/tablesl/lito08.html#alyga 2009 1. A lyga 2. http://www.rsssf.com/tablesl/lito09.html#alyga 2010 1. A lyga http://www.rsssf.com/tablesl/lito2010.html#alyga == Lähteet == == Aiheesta muualla == *Seuran virallinen sivusto Vetra Luokka:Vilnan urheilu
Popmuseo

Popmuseo on suomalaisen Neljä Ruusua -yhtyeen vuonna 2000 julkaistu kokoelmalevy. Albumi meni suoraan Suomen virallisen albumilistan ykköseksi ja myi kolmessa kuukaudessa 62 656 kappaletta ylittäen kulta- ja platinalevyrajan. Popmuseo oli vuoden 2000 neljänneksi myydyin levy Suomessa, ja kaiken kaikkiaan kokoelmaa on myyty 77 880 kappaletta. == Kappaleet == == Arviot == * Soundi: == Lähteet == Luokka:Neljän Ruusun albumit Luokka:Vuoden 2000 kokoelma-albumit Luokka:Suomalaiset pop rock -albumit
Amets Txurruka

Amets Txurruka Ansola (s. 10. marraskuuta 1982 Etxebarria, Vizcaya, Baskimaa, Espanja) on espanjalainen maantiepyöräilijä. Hän aloitti ammattilaisuransa vuonna 2006 Barloworld-tallissa. Vuosina 2007–2012 hän edusti Euskaltel- Euskadi-joukkuetta, vuosina 2013–2015 Caja Ruralia ja viimeisellä ammattilaiskaudellaan 2016 Orica-GreenEDGE-tallia. Txurruka nimettiin Ranskan ympäriajon 2007 yritteliäimmäksi ajajaksi. Lisäksi hän sijoittui nuorten ajajien kilpailussa kolmanneksi. Ranskan ympäriajossa 2009 hän sijoittui mäkisessä maastossa ajetulla 13. etapilla toiseksi yli neljä minuuttia etappivoittaja Heinrich Hausslerille hävinneenä. Baskimaan ympäriajossa 2013 hän voitti sprintti- ja mäkikirikilpailun. Hän voitti samana vuonna Vuelta a Asturias -ajon kokonaiskilpailun ja ensimmäisen etapin. Vuelta a Burgosissa hän voitti mäkikirikilpailun. Vuonna 2014 hän voitti Tour du Gévaudan -kilpailun. Vuonna 2015 hän voitti Norjan ympäriajon neljännen ja Tour de Beaucen toisen etapin. == Lähteet == == Aiheesta muualla == *Virallinen sivusto *Profiili The Cycling Website -sivustolla Luokka:Espanjalaiset maantiepyöräilijät Luokka:Baskiurheilijat Luokka:Vuonna 1982 syntyneet Luokka:Elävät henkilöt
Enfield

Enfield voi tarkoittaa seuraavia: == Paikkoja == === Englannissa === * Enfield, Lontoon kaupunkipiiri === Irlannissa === * Enfield, kaupunki Meathin kunnassa === Australia === * Enfield, asuinalue Uudessa Etelä-Walesissa * Enfield, asuinalue Adelaidessa === Kanada === * Enfield, Exurb taajama Nova Scotiassa === Yhdysvalloissa === * Enfield, kaupunki Hartford Countyssä, Connecticutissa * Enfield, kylä White Countyssä, Illinoisissa * Enfield, kaupunki Penobscot Countyssä, Mainessa * Enfield, kaupunki Hampshire Countyssä, Massachusettsissa * Enfield, kaupunki Grafton Countyssä, New Hampshiressa * Enfield, kaupunki Tompkins Countyssä, New Yorkissa * Enfield, kaupunki Halifax Countyssä, Pohjois-Carolinassa == Henkilöt == * Harry Enfield, englantilainen koomikko * Michael Enfield, amerikkalainen jalkapalloilija == Muita merkityksiä == * Enfield (auto), englantilainen 1906-1925 valmistettu automerkki * Royal Enfield, englantilainen moottoripyörämerkki * Enfield Automotive, 1960–1970-luvuilla toiminut englantilainen sähköautoja valmistava yritys ** Enfield 8000 Lähes kaikki Lontoon Enfieldissa sijainneen Royal Small Arms Factory -kivääritehtaan suunnittelemat tai valmistamat aseet tunnettiin Enfield-nimellä: * Lee-Enfield -kivääri * Pattern 1853 Enfield -musketti * Enfield No. 2 -revolveri * Enfield EM-2 -rynnäkkökivääri
Eurymedonin taistelu (190 eaa.)

Eurymedonin taistelu (myös Siden taistelu) käytiin heinä- tai elokuussa 190 eaa. Rooman valtakunnan kanssa liittoutuneen Rhodoksen ja seleukidien välillä. Taistelu päättyi Rhodoksen voittoon. == Taustaa ja taistelu == Antiokhos III Suuri oli kärsinyt vuonna 191 eaa. tappion Korykoksessa, jonka vuoksi hän järjesti sotapäällikkö Hannibalin toisen laivaston Foinikiaan ja vahvisti omaa laivastoaan Vähässä-Aasiassa. Rhodos puolestaan oli liittoutunut Rooman valtakunnan ja Pergamonin kanssa. Rhodos lähetti erään Eudamoksen Megisten saarelle (nykyinen Kastelórizo) komentamaan 36 laivaa, joiden tarkoitus oli estää Hannibalin johtaman seleukidien laivaston pääsy Aigeianmerelle. Hannibalin laivasto oli suunniteltu silmällä pitäen roomalaisia. Menestys taistelussa riippuikin alusten kapteenien ja miehistöjen taidoista. Eudamos laivastoineen voitti Hannibalin, joka laivastoineen suljettiin Pamfyliaan. Ei tiedetä kuinka paljon seleukidien laivoja katosi. Roomalaisen historioitsija Liviuksen mukaan kaksi seleudikien alusta oli kateissa ja 20 alusta säilyi tuholta. Osa Rhodoksen laivastosta sekä Eudamos olivat puolestaan Eurymedonin taistelun jälkeen vapaita liittymään Rooman päälaivastoon, joka osallistuisi sodan ratkaisevaan meritaisteluun, Myonessoksen taisteluun. == Lähteet == Luokka:Rooman taistelut Luokka:100-luku eaa.
Godsend

Godsend on vuonna 2004 valmistunut yhdysvaltalainen, kauhuelementtejä sisältävä jännityselokuva, jonka on ohjannut Nick Hamm. == Juoni == Paulin (Kinnear) ja Jessien (Romijn-Stamos) kahdeksanvuotis poika kuolee onnettomuudessa. Geenitekniikan huippututkija (De Niro) tarjoaa heille mahdollisuutta saada samanlainen poika laittoman kloonausoperaation avulla. Surun murtama pariskunta päättää suostua salamyhkäiseen kokeeseen. ==Rooleissa == Luokka:Vuoden 2004 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset tieteiskauhuelokuvat
Purppuralohikäärmeet

Purppuralohikäärmeet () on Mirage Studiosin kustantama kuvitteellinen katujengi, joka teki ensi esiintymisensä Teenage Mutant Ninja Turtles -lehden numerossa 1, vuonna 1984. Jengi oli ensimmäinen Turtlesien kohtaama vastus sarjakuvissa, jotka vaikuttavat New Yorkin itäpuoliskolla. Jäsenet tunnistaa parhaiten purppuralohikäärme tatuoinneista. ==Esiintyminen sarjakuvissa== Purppuralohikäärmeiden jengi esiintyi sarjakuvissa ensimmäisenä Turtlesien vastuksena. Jengi haukkui Turtleseja ja yrittivät tappaa heidät, mutta huomasivat pian etteivät he pärjää Turteleseja vastaan käsiaseilla ja pesäpallomailoilla. Turtlesit lopulta tappoivat koko jengin ennen kuin poliisit ehtivät ilmestymään paikalle. Vuosia myöhemmin Hunter Mason paljastui olevan jengin johtaja, joka oli hakannut teini-ikäisen Casey Jonesin ja joutui myös teostaan vankilaan.Tales of the TMNT #56 Viitattu 18.7.2009 ==Muissa medioissa== ===Animaatio=== ====Turtles – mutanttikilpikonnat==== Vuonna 1987 Turtles – mutanttikilpikonnat sarjan ensimmäisellä tuotantokaudella esiintynyt jengi muistutti suuresti Purppuralohikäärmeiden jengiä, jonka kaksi jäsentä Bebop ja Rocksteady muutettiin myöhemmin mutanteiksi. Jengin nimeä ei koskaan mainittu ja se työskenteli Silppurin alaisuudessa. ====Teini-ikäiset mutanttininjakilpikonnat (2003)==== Vuoden 2003 Turtles-sarjassa Purppuralohikäärmeiden jengi on yksi pelätyimmistä ryhmistä New Yorkissa yhdessä Jalkaklaanin ja mafian kanssa. Jokainen ryhmä oli kuitenkin Silppurin hallinnassa ja erityisesti Jalkaklaanin lisäksi hänen oikeankäden miehen Hunnin johtama Purppuralohikäärmeet. Jengin niin sanottuna varajohtajana toimi Tulikasvo (), joka toimi hetkellisesti jengin johtajana kaikkien oletettua Hunnin olleen kuollut. Myöhemmin Silppurin kadottua pois kuvioista syntyi sota kolmen ryhmän kesken, jonka aikana Hunni johti Purppuralohikäärmeitä. Sodan jälkeen hän kohensi ryhmänsä imagoa tavallisesta katujengistä organisoiduksi rikollisjärjestöksi, jotka varastivat muun muassa huipputeknisiä aseita hallituksen varastoista. ====Teini-ikäiset mutanttininjakilpikonnat (2012)==== Vuoden 2012 sarjassa Purppuralohikäärmeisiin kuului kahdella ensimmäisellä kaudella ainoastaan kolme katujengiläistä, Fong, Sid ja Tsoi, jotka uhkailivat useita ihmisiä kuten sokeaa nuudeliravintolan omistajaa, herra Murakamia. Kolmannella kaudella he saivat uuden johtajan nimeltä Hunni. Purppuralohikäärmeet toimivat Jalkaklaanin liittolaisina. ===Videopelit=== *Purppuralohikäärmeet esiintyvät erityisesti 2000-luvulla Konamin tuottamissa peleissä. Jengillä ei varsinaisesti ole isoa roolia, mutta olivat muun muassa Teenage Mutant Ninja Turtles -pelissä kadulla vastaan tulevat viholliset. *Teenage Mutant Ninja Turtles 2: Battle Nexus -pelissä vuoden 2003 televisiosarjassa esiintynyt Tulikasvo (Dragon Face) on yhden kentän pomovastus. *Purppuralohikäärmeet esiintyvät vuoden 2007 Turtles elokuvaan perustuvassa videopelissä TMNT, jossa ne ovat kujilla vastaan tulevat rikolliset. ==Lähteet== Luokka:Teini-ikäiset mutanttininjakilpikonnat -hahmot
Enfield (Nova Scotia)

Enfield on exurb-asuinalue Nova Scotiassa, Kanadassa. Alue sijaitsee Shubenacadie Valleyssä, Hants Countyn ja Halifax Countyn rajalla. Alueen läpi virtaa Shubenacadiejoki, länsirannan puoleiset osat kuuluvat Hants Countyyn ja itäiset Halifax Countyyn. Vuoden 2001 väestönlaskennassa alueella asui 3 245 asukasta. Enfieldin nimesi 1800-luvun loppupuolella alueelle muuttanut Thomas Donaldson joka oli kotoisin Connecticutissa sijaitsevasta Enfieldistä. Nykyisin aluee toimii exurb-alueena Halifaxille ja läheiselle Halifax Stanfieldin kansainväliselle lentoasemalle. == Talous == Halifax Stanfieldin kansainvälinen lentoasema on alueen suurin työllistäjä. Paikallisen Air Nova lentoyhtiön pääkonttori sijaitsi Enfieldissä, vuonna 2001 yhtiö sulautettiin Air Canadan omistamaan Air Canada Jazz yhtiöön. Air Canada Jazzin ja CanJet lentoyhtiöiden pääkonttorit sijaitsevat nykyisin Enfieldissä. == Lähteet == Luokka:Nova Scotia
Matthias Raab

Matthias Raab (15. kesäkuuta 1885 Laas, Kärnten, Itävalta – kadonnut 1943 Venäjällä) oli itävaltalaissyntyinen upseeri ja natsi-Saksan armeijan kenraalimajuri toisen maailmansodan aikana.Unithistories: R Raab syntyi 1885 Laasissa, Itävallassa. Hän palveli Itävallan armeijassa vuoteen 1938, jolloin Adolf Hitlerin johtama natsi-Saksa liitti maan alueisiinsa. Tämän jälkeen hän siirtyi Saksan armeijaan ja palveli muun muassa Keskustan armeijaryhmään kuuluneessa 3. panssariarmeijan tykistöesikunta 125:n (Arko 125) päällikkönä itärintamalla 17. joulukuuta 1941 – 25. syyskuuta 1943.Lexikon der Wehrmacht: Artillerie-Kommandeur 125 (Arko 125) Ylennyksen kenraalimajuriksi hän sai 1. huhtikuuta 1942. Raab katosi Venäjällä vuonna 1943. ==Lähteet== Luokka:Vuonna 1885 syntyneet Luokka:Kuolinvuosi tuntematon Luokka:Saksalaiset kenraalit Luokka:Itävaltalaiset kenraalit
Haisuapina

Haisuapina () on orankia muistuttava ihmisapina-kryptidi, jollaisia väitetään asuvan Yhdysvaltojen kaakkoisosissa Oklahomassa, Pohjois-Carolinassa ja Arkansasissa, mutta erityisen usein esiintyy mainintoja Floridan Evergladesin kansallispuistosta. Olio on nimetty ulkonäkönsä ja siitä leviävän vastenmielisen hajun mukaan. Hajua on verrattu pilaantuneeseen kaaliin, vuohenlantaan ja mädänneeseen lihaan. Erään todistajan mieleen tuli koira, jota ei ole pesty vuoteen ja joka joutuu äkisti sateeseen. Yhdysvaltojen Kansallispuistopalvelun mukaan haisuapina kuuluu vain paikalliseen tarinaperinteeseen. Erityisen runsaasti havaintoja on 1960- ja 1970-luvulta Floridan suoalueelta. ==Myakka-kuvat== Vuonna 2000 tuntematon henkilö lähetti kaksi valokuvaa haisuapinaksi väitetystä oliosta floridalaisen Sarasotan poliisiasemalle (joidenkin lähteiden mukaan sheriffintoimistoon). Niiden liitteenä oli kirje naiselta, joka sanoi ottaneensa kuvat takapihaltaan. Kirjeen kirjoittajan mukaan olento oli iltaisin tullut syömään omenia hänen puutarhaansa. Hän epäili, että kyse oli karkuteille lähteneestä orangista. Poliisi kävi talolla useita kertoja, mutta aina olio oli ehtinyt kadota. Yhdysvaltalaisten isojalka-harrastajien mukaan kyse on haisuapinaa esittävistä kuvista. Loren Coleman on tutkinut Myakka-kuvia jäljitettyään niiden alkulähteen Sarasotan piirikuntaan "Fruitvillen ja Tuttlen tienristeyksessä olevaan Eckerd-kuvalaboratorioon".} ==Lähteet== ==Aiheesta muualla== * Bigfoot!: The True Story of Apes in America (NY: Paraview Pocket-Simon and Schuster, 2003, ISBN 0-7434-6975-5), Teos sisältää apinoita, haisuapinoita ja Myakka-kuvia käsittelevää historiallista aineistoa. * Loren Coleman ja Patrick Huyghe, The Field Guide to Bigfoot, Yeti, and Other Mystery Primates Worldwide, kuv. Harry Trumbore, ISBN 0-380-80263-5 * Smelly Bigfoot: The Skunk Ape, About.com * Unknownexplorers.com - Skunk Ape Luokka:Kryptozoologia Luokka:Florida
Viola Reggio Calabria

Viola Reggio Calabria on italialainen koripalloseura Reggio di Calabriasta. == Historia == Seura perustettiin vuonna 1966 nimellä Cestistica Piero Viola. Joukkue pelasi pitkään Serie C:ssä, kunnes se onnistui nousemaan Serie B:hen kaudeksi 1974–1975. Kahdeksan kauden jälkeen se nousi Serie A2-sarjaan. Ensimmäisen visiittinsä Serie A:ssa se teki kaudella 1985–1986. Joukkue meni tiuhaan tahtiin eri sarjaportaiden välillä vuosien aikana kunnes se meni kauden 2006–2007 jälkeen konkurssiin. Heinäkuussa 2009 seura päätti aloittaa toimintansa uudelleen. Se yhdistyi Gragnano Basketin kanssa ja meni pelaamaan Serie B:hen. == Lähteet == Luokka:Italialaiset koripalloseurat Luokka:Reggio Calabria